म्हापशेंः बांबोळेच्या गोंय वैजकी म्हाविद्यालयांत (गोमॅकॉ) गांजो पावलो. गोमॅकॉच्या बॉयज हॉस्टलांत सात ग्राम गांजो सांपडलो. ताचें मोल 700 रुपया आसा.
 बॉयज हॉस्टेलाच्या शौचालयांत 26 मेक हो गांजो सांपडलो. हे संबंदांत हॉस्टलाचे वॉर्डन डॉ. झिलियो डिमेल हांणी आगशी पुलिशेंत कागाळ दाखल केल्या.
 कागाळेच्या आदारान पुलिसांनी अज्ञातां आड घुंवळे वखदां प्रतिबंधक कायद्या खाला गुन्यांव दाखल केला. हो गांजो हॉस्टेलांत कसो पावलो, हाचो पुलीस सोद घेतात. फुडलो तपास पुलीस उपनिरिक्षक सुजय कोरगांवकार करतात.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 